**Böngészőprogramok - feladat**

**Készítse el a bongeszok.html oldalt! A formázásokat a bongeszokstyle.css fájlba írja le, majd kapcsolja össze a html állománnyal!**

1. A böngésző keretében megjelenő cím: Böngészőprogramok.
2. Az oldal háttérszíne rgb(186, 200, 216) kódú világoskék. Az oldalnak állítson be mindenütt 30px margót.
3. A weboldal fejlécébe a minta szerinti szöveg kerüljön egy lekerekített sarkú téglalap alakú konténerbe, ahol a szöveg vízszintesen és függőlegesen is középen jelenik meg 40 px méretben. A div kerete 2 px vastag, rgb(15, 79, 151) színű legyen a megfelelő oldalakon.  
   A konténer háttérszíne rgb(157, 198, 245).  
   A konténernek legyen 3-3px eltolású, rgb(15, 79, 151) színű árnyéka!
4. A tartalom két részre oszlik 65% és 25% arányban. Helyezze el a minta szerint a szövegeket az oldalon a **bongeszoprogramok\_forras.txt** állományból! A jobb oldali rész esetén, a bal oldalon a tartalom 20px-es belső margóval jelenjen meg.
5. A bal oldali részben a böngészőprogramok neveit osztályszelektor segítségével emelje ki és fomázza, a szövegeket bekezdésekbe tagolja!
6. A böngészők nevei legyenek 20px méretűek, rgb(14, 54, 235) színűek és rgb(157, 198, 245) színnel árnyékoltak 2-2px eltolással, félkövér stílusúak!
7. A böngészők leírásai 1.6-os sorközzel, sorkizárt igazítással jelenjenek meg!
8. A jobb oldali részben a cím Címsor2 stílusú, 20px betűméretű, középre igazított. A szegély 3px, duplavonalas, rgb(15, 79, 151) színű.
9. A jobb oldali részben a felsorolások háttérszíne az előbbi szegélyszínnel megegyezik, másfeles sorközzel jelenik meg. A bal oldali margó 20px.
10. A jobb oldali részbe a felsorolás alá hozza létre a minta szerinti táblázatot! Illessze be a böngészők ikonjait, amelyeket a FORRAS mappában talál! A táblázat szöveges és képes tartalma balra igazított legyen.
11. A táblázat oszlopszélességei a konténer méreteihez igazodva 60% és 20%, külső szegélye 2px vastag,  
    rgb(15, 79, 151) színű folytonos vonal. Belső szegély ne legyen!
12. A fejléccellák háttérszíne rgb(157, 198, 245), alul a külső szegéllyel megegyező színű és vastagságú szaggatott vonal legyen. A szöveges tartalmuk balra igazított legyen.
13. A táblázatban lévő böngészőprogramok képeire készítsen hivatkozást, amely az egyes programok letöltési helyére mutatnak! Mindegyik letöltési oldal új ablakban nyíljon meg!  
    *https://internet\_explorer.hu.downloadastro.com/  
    https://google\_chrome.hu.downloadastro.com/  
    https://mozilla\_firefox.hu.downloadastro.com/  
    https://opera.hu.downloadastro.com/  
    https://spotflux.hu.downloadastro.com/*A linkek minden állapota rgb(157, 198, 245) színű legyen!

**Minta:**





