**Weboldal kódolása: Pitagorasz-tétel és bizonyítása**

A következő feladatban weboldalt kell készítenie a feladatleírás és a kiadott minta (lásd 2. oldalon) szerint. A feladat megoldása során a következő állományokat kell felhasználnia: **forras.txt, abra1.jpg, abra2.jpg és abra3.jpg**.

1. Hozzon létre HTML oldalt **Pitagorasz.html** néven! Állítsa be az oldal nyelvét magyarra és a kódolását UTF8-ra! Az oldal törzsébe másolja az UTF-8 kódolású **forras.txt** állomány tartalmát!
2. A weboldal megnyitásakor a böngésző címsorában a ”Pitagorasz-tétel” felirat jelenjen meg!
3. Készítsen CSS állományt **Pitagorasz.css** néven, majd a weboldal fejrészében helyezzen el hivatkozást erre a stíluslapra! A HTML oldal formázását elsősorban ebben az állományban definiált szelektorokkal és tulajdonságokkal valósítsa meg!
4. Állítsa be a weboldal háttérszínét narancs- (orange) színűre, a betűtípus legyen Arial!
5. Az oldal törzse két részből álljon, melyeket helyezzen keretekbe (div). A baloldali rész szélessége a képernyőn megjeleníthető terület szélességének 15%-a , a jobb oldali rész a 70%-a. Mindkét rész magassága 900px, és a benne lévő tartalomnak legyen eltartása minden oldalon a keret szélétől (padding). A keretek háttérszíne „cornsilk” értékű legyen.
6. A baloldali keretben a minta szerint jelenjen meg a „Bizonyítások derékszögű háromszögben” szöveg Címsor1 stílussal 15px betűmérettel, félkövér, kiskapitális, középre igazított stílussal formázva.  
   Alatta három orange háttérszínű keret jelenjen meg a mintán látható tartalommal. A szövegek középre igazítottak vízszintesen és függőlegesen. A keretek 40px magasak és 10px távolságban legyenek egymástól.

Az alábbiakban a jobb oldali keretre vonatkozó formázásokat találja.

1. Állítsa be a címre („A Pitagorasz-tétel és bizonyítása”) a h1, az alcímekre a h2 címsorszinteket, és alakítsa ki a bekezdéseket a minta szerint!
2. Állítson be sorkizárást a bekezdésekre és első soros behúzást 10px értékben. A címsorokat formázza a minta szerinti, fekete színű szegélyekkel és igazítással.
3. A tétel bizonyításánál készítsen felsorolást a minta szerint! A felsorolásjelek üres körök legyenek, és 5px távolság legyen a felsorolás bekezdései között.
4. Az oldalon megjelenő ábrákat jelenítse meg a minta alapján, szegélyezze őket narancsszínű kerettel! A képek szélessége 150 pixel legyen és balról legyen 15px eltartása a szövegtől!
5. A négyzetre emeléseknél állítson be felső indexet! Az utolsó képlet mindenképpen kerüljön új sorba!
6. A „Sulinet” hivatkozást az oldal lábléc (footer) részében helyezze el, legyen dőlt stílusú és mutasson a „http://tudasbazis.sulinet.hu/” weboldalra! A szöveget igazítsa középre, 5px mértékű felső ráhagyással!

**Minta:**

