**Felhő-számítástechnika feladat**

Készítsen egy **felhoszt.html** oldalt a **felhoszamitastechnika\_forras.txt** állomány szövegét felhasználva az alábbi leírás és minta alapján! A formázásokat stílusokkal oldja meg!

Tagolja és formázza a forrásszöveget az alábbi leírás alapján!

1. A böngésző keretében megjelenő cím legyen „Felhőszámítástechnika”!
2. A teljes dokumentumra állítson be fekete hátteret 25% áttetszőséggel, fehér betűszínt és 18px betűméretet!
3. A minta alapján tagolja a szöveget címekre és bekezdésekre! A főcím Címsor1 stílusú, a második szintű címek Címsor2 stílusúak, a harmadik szintű címek (előnyök és típusok) Címsor3 stílusúak legyenek! A leírásokat tagolja bekezdésekre!
4. A Címsor1, Címsor2 és Címsor3 stílusú címek rgb(163, 17, 17) betűszínnel jelenjenek meg!
5. A Címsor1 stílusú cím legyen nagybetűs, betűmérete az alap betűméret 2,5-szerese! Adjon meg a szövegnek árnyékolást balra 3px, felfelé 2px eltolással rgb(228, 103, 103) színnel!
6. A Címsor2 stílusú címek legyenek kiskapitális, 35px betűméretű!
7. A Címsor3 stílusú címek legyenek dőlt, aláhúzott stílusúak!
8. A mintán látható részeket tagolja számozott felsorolásba! A számozott rész balról legyen behúzva a megjeleníthető felület szélességének 20%-val! A listaelemeknek adjon 5px-es felső margót!
9. A mintán látható módon a Címsor3 stílusú címet és az utána következő bekezdést helyezze el egy konténerbe (div-be) minden esetben (összesen 10 div lesz)!
10. Az előbb elkészített diveket formázza az alábbiak szerint:
    1. szélessége a megjeleníthető felület szélességének 75%-a legyen,
    2. fent és lent 30px margót állítson be, vízszintesen igazodjon középre,
    3. a szöveg és a konténer széle között legyen eltartás, bal-jobb oldalon 30px, fent-lent 20px,
    4. állítson be szegélyt 5px vastagsággal, valamilyen 3D-s stílussal, rgb(163, 17, 17) színnel,
    5. a szegély széle legyen lekerekítve 10px sugárral!
11. A konténerekben lévő bekezdések legyenek sorkizárt igazításúak és az első sor legyen 20px-lel behúzva!
12. A konténerbe nem foglalt bekezdéseket lássa el osztályszelektorral és formázza az alábbiak szerint:
    1. fent-lent ne legyen margója, jobb-bal oldalon 20px margója legyen,
    2. dupla sormagasságú,
    3. a szavak közötti távolság legyen 5px!

Minta (részletek):











