**Fogadóóra feladat**

1. Olvassa be a forrásállományban szereplő adatokat (fogado.txt) és tárolja le egy olyan adatszerkezetben, mely alkalmas az adatok további kezeléséhez. A txt állományban fogadóóra adatok találhatók szóközzel elválasztva, mely a tanárok foglaltsági adatait tartalmazza. (tanár vezetékneve, tanár keresztneve, lefoglalt időpont, foglalás rögzítésének dátuma és időpontja). A tanár neve pontosan egy vezetéknévből és pontosan egy keresztnévből áll. Egy-egy megbeszélés 10 percig tart és a fogadónap 16:00-tól 18:00-ig tart.
2. Jelenítse meg, hogy hány foglalás adata szerepel a forrásállományban!
3. Kérjen be egy tanár nevet a felhasználótól, és jelenítse meg, hogy hány időpontfoglalása van a megadott tanárnak. Ha nem volt ilyen tanár, akkor „A megadott néven nincs időpontfoglalás” üzenet jelenjen meg.
4. Kérjen be a felhasználótól egy időpontot óra:perc formában, majd írja fájlba (idop.txt), hogy a megadott időpontban mely tanárok foglaltak. A tanárok nevei ábécé sorrendben kerüljön rögzítésre.
5. Írassa ki, hogy 2017.11.06.-án hány foglalás történt.
6. Írassa ki Barna Eszter foglalt időpontjait valamint a megbeszélésekkel eltöltött idejét órában.





