**Iskola feladat**

1. Olvassa be a forrásállományban szereplő adatokat (nevek.txt) és tárolja le egy olyan adatszerkezetben, mely alkalmas az adatok további kezeléséhez. A txt állomány egy középiskola tanulóinak néhány adatát tartalmazza. (iskolakezdés éve: 2004-2007, osztály betűjele: a-e, diák neve ékezetek nélkül). Feltételezhetjük, hogy nincs két azonos nevű tanuló egy osztályban.
2. Jelenítse meg, hogy hány tanuló jár az iskolába.
3. Írassa ki, hogy ki a leghosszabb nevű diák és milyen hosszú a neve szóközök nélkül.
4. Az iskolai rendszergazdának egyedi azonosítókat kell készítenie a számítógép-hálózat használatához. Az azonosítókat a következő módon alakítja ki: első karaktere az évfolyam utolsó számjegye (pl.: 2006 esetén 6), következő karakter az osztály betűjele, majd a vezetékneve első három karaktere, végül első keresztneve első három karaktere következik. Az azonosítóban mindenütt kisbetűk szerepelnek. Feltételezhetjük, hogy a vezetéknév és az első keresztnév legalább 3 karakteres. Generálja le az összes diák egyedi azonosítóját és tárolja le megfelelő adatszerkezetben. Írja ki az adatszerkezetben tárolt első és utolsó tanuló azonosítóját és nevét a minta szerint.
5. Kérjen be a felhasználótól egy kezdési évet, majd írja fájlba (evdiak.txt) azon diákok nevét, akik a megadott évben kezdtek.
6. Kérjen be egy azonosítót és állapítsa meg, hogy ki tartozhat hozzá! A tanuló nevét írassa ki! Ha nem talál megfelelő diákot, akkor a „Nincs megfelelő tanuló.” mondatot jelenítse meg a minta szerint!
7. Írassa ki a 2006-ban kezdett, „e” osztályos diákok neveit abc sorrendben.
8. Készítsen egy metódust, mely paraméterként kap egy hosszt értéket, majd a megadott hosszal generál egy jelszót. A jelszót véletlenszerűen generált karakterekből építi fel: a kerekterek az angol abc kisbetűi lehetnek valamint számok. Válasszunk egy diákot véletlenszerűen, majd neki generáljon jelszót és írja ki az adatokat a minta szerint.





